b'\n_START_ARTICLE_\nTentera\n_START_PARAGRAPH_\nTentera je ponorna jama, ki le\xc5\xbei blizu \xc5\xbdlebi\xc4\x8da. Dolga je 1300 metrov, njen vhod pa je po\xc5\xbeiralnik Tr\xc5\xbei\xc5\xa1\xc4\x8dice. Jama je v nadaljevanju labirint nizkih rovov z brzicami, slapovi in jezerci. Tentera je tipi\xc4\x8den primer plitve jame na stiku kra\xc5\xa1kih in vodo nepropustnih kamnin. Ker je ponorni sistem izredno dolg, lahko globoko pod zemljo spremljamo tok vode. Z barvanjem so dokazali, da se te vode najverjetneje izlivajo v Krko._NEWLINE_Ob visoki vodi se v isti jamski sistem, preko umetnih ponornih rup, izliva tudi del voda iz Bistrice.'